Kari Hilde Hodne French

Kari Hilde Rokshana Hodne French (født 6. juni 1949) er en norsk organisasjonsleder og forfatter. 

Hun er født og oppvokst i India som datter av misjonæren Olav Hodne.«Portrettet. Kari Hilde Hodne French. Sjef for NOAS ark», Aftenposten, morgenutgaven 6. januar 1996, s. 26.«Generalsekretæren i NOAS trekker seg», NTBtekst, 10. januar 1996. Senere bodde hun i Afghanistan, Nigeria, Sudan, Pakistan, Italia og England.

French var generalsekretær i Norsk Organisasjon for Asylsøkere fra 1. august 1995 til hun trakk seg 10. januar 1996. I februar 1996 ble hun generalsekretær i For Livsrett og Menneskeverd.«Hodne French til For Livsrett og Menneskeverd», NTBtekst, 11. februar 1996. I 2000 gav hun ut boka Zenana. En bok om å sprenge grenser på Luther forlag. Den kom som lydbok året etter. 

Kari Hilde Hodne French er mor til Joshua French, som sammen med Tjostolv Moland ble dømt til døden i Den demokratiske republikken Kongo. I november 2017 ga hun ut boka Dødsdømt i Kongo. Kampen for friheten på Aschehoug forlag. Boka er fortellingen om hennes åtte år lange arbeid for å få sønnen ut av fengselet i Kongo.

 Bibliografi 
 Zenana. En bok om å sprenge grenser, illustrert av Ingrid Nedrelid. Oslo 2000  ISBN 82-531-4534-9
 Dødsdømt i Kongo. Kampen for friheten, Oslo 2017, Aschehoug

 Referanser 

 Eksterne lenker 


Kategori:Norske foreningspersoner
Kategori:Norske bistandsarbeidere
Kategori:Norske sakprosaforfattere